Številka: 900 – 118/2017 - 4

Datum: 24. 04. 2017

 **Z A P I S N I K**

**16. izredne seje Sveta Četrtne skupnosti Moste** (ČS Moste), ki je potekala v četrtek, 20. 04. 2017 ob 16.00 uri. Potekala je kot osrednja čistilna akcija v sklopu akcije »Za lepšo Ljubljano« na dveh lokacijah: v okolju Most z zbirnim mestom Tržnica Moste, Zaloška 55, v okolju Nove Fužine z zbirnim mestom DSO Fužine, Nove Fužine 40.

NAVZOČI ČLANI SVETA: Igor Bole, Stanislava Marija Ferenčak Marin, Dmitar Grubor, Igor Horvat, Mojca Jager, Mira Ključanin, Nataša Livojević, Stanislav Markoja, Radmila Šešič, Blanka Vilfan, Jožica Virant, Milorad Vojnovič, Mitja Zaplatil.

OSTALI NAVZOČI: DT Črni Mrav, Skavti stega 5 Nove Fužine, Skala-mladinska ulična vzgoja, Zavod Sezam, Delavnica konceptov, Mladinska postaja Moste, CSD: Cent'r Most, Svetovalnica Fužine, Cona, Korak, Društvo SPM, KO ZZB Moste, MAO, DSO Fužine, Center aktivnosti Fužine CAF, številne občanke in občani ter Barbara Šivec in Sebastijan Poberžnik (oba SLS MU MOL).

OPRAVIČILI ČLANI SVETA: Lara Valič

ODSOTNI: Elvis Baltić, Matej Čepeljnik, Živa Nevenkić.

Članice in člani Sveta ČS Moste so prišli na (glede na predhodno razporeditev dela z organizacijo in izvedbo) na dve zbirni mesti. Na zbirnem mestu Moste, Tržnica Moste, Zaloška 55 sta vodila dejavnosti člana Sveta ČS: Mitja Zaplatil in Markoja Stanislav. Na zbirnem mestu Nove Fužine DSO Fužine pa sta vodila dejavnosti članica in član Sveta ČS: Stanislava Marija Ferenčak Marin in Igor Bole.

Preverilo se je udeležbo. Od 17 članov je bilo navzočih 13 članov. Podana je bila ugotovitev, da je 16. izredna seja sklepčna. Sprejet je bil predlagani

**DNEVNI RED:**

1. Priprava na izvedbo seje - osrednja čistilna akcija, razdelitev nalog, preveritev sklepčnosti, itd.
2. Oblikovanje ekip, čiščenje, razdeljevanje materiala, itd. (ob 17.00 uri)
3. Druženje in klepetanje z udeleženci na »Palačinka party« (ob 18.15, DSO Fužine, Nove Fužine 40)

Navzočih je bilo 13 članic in članov Sveta ČS Moste. Opredeljenih je bilo 13 članic in članov. Za predlagani dnevni red je glasovalo 13 članic in članov Sveta ČS Moste.

**DNEVNI RED JE BIL SPREJET.**

**AD 1**

**Priprava na izvedbo seje - osrednja čistilna akcija, razdelitev nalog, preveritev sklepčnosti, itd.**

K vabilu so člani in nekateri (za organizacijo pomembni) drugi kot gradivo prejeli opis zadolžitev in predlagane smeri čiščenja.

**AD 2**

**Oblikovanje ekip, čiščenje, razdeljevanje materiala, itd.**

Članice in člani Sveta ČS Moste so se dogovorili, da se osrednja čistilna akcija ČS Moste izvede v soorganizaciji z DSO Fužine in CAF, in sicer v vsakem vremenu. Vsi so se dogovorjenih nalog držali.

Člani so pripravili okolje za prihod udeležencev osrednje čistilne akcije. Pred tem sta strokovna delavca SLS MU MOL na obe lokaciji dostavila potreben material, napitke in prigrizke. Priprava okolja je vsebovala preveritev dostave sadik cvetja, pripravo stojnic in miz za razdeljevanje črnih vreč, rokavic, načrtovanje smeri čiščenja in usmerjanje udeležencev, pripravo kompletov vrečk s pismi za lastnike psov o pobiranju iztrebkov, predstavitvene mape ČS Moste in drugo.

Ob približno 17.00 uri so na zbirni mesti pričeli prihajati udeleženci akcije. Za strokovno pobiranje narkomanskih odpadkov na obeh lokacijah je poskrbelo Društvo SPM in Svetovalnica Fužine ter program Cona.

**AD 3**

**Druženje in klepetanje z udeleženci ob prigrizku in napitku**

Druženje je potekalo pred DSO Fužine (palačinka party). Predstavnice DSO in CAF so povedale, da so spekle in razdelile 250 palačink.

Zapisala:

*Barbara Šivec Stanislava Marija Ferenčak Marin*

Koordinatorka VII predsednica Četrtne skupnosti Moste

 Mestne občine Ljubljana